  Туспуктэм: Руслан Нуриахметов Майя Бывальцева 2022-тӥ арын 10 толэзь ӵоже Удмуртиын 249 сюрс 288 адями диспансеризациез но алон эскерноъёсты (профосмотр) ортчиз. 39 сюрслэсь трос учырын висёнъёсты нырысьсэ шараязы, со пӧлын 10 сюрс пала учырын вир берган сӧзнэт ласянь. Со сярысь элькунысь тазалыкез утёнъя министерстволэн пресс-службаез ивортӥз. Эскеронъёс улсын эмчиос 264 учырын лек пыктос луыны быгатэмез пусйизы, со пӧлысь 182 учыр (68,9 процентэз) кутскон стадияз шараямын. 915 адямилы «сакыр диабет» диагноз пуктӥзы. Ваньзэсты диспансер учётэ кутӥзы но азьланяз эскеронъёс но эмъяськон пумысен ӵектонъёс сётӥзы. Диспансеризацие но алон эскеронъёсы лыктэмъёс пӧлысь ӝыныезлэн кунмуртъёслэн тазалыксыя эсэплэсь палэнсконъёс шараямтэ Тодэ вайытом, 18-39 аресъем муртъёс диспансеризациез куинь арлы одӥг пол ортчыны быгато, 40 аресысен – араз одӥг пол. Со спонна улон интыя (яке кытчы адями ялан ветлэ) поликлиникае вазиськоно. Коронавирусэн висем адямиос йӧнамзы бере 60 нунал ортчыса паськытатэм диспансеризациез ортчыны быгато. Эскеронъёсын лыдметэз тазалыкез утёнъя министерстволэн сайтысьтыз учкыны луэ. Тегъёс: Удмуртия Тазалык тазалыкезутён  